**Všeobecne záväzné nariadenie obce Štiavnické Bane č.1 /2020**

**o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Štiavnické Bane.**

Obec Štiavnické Bane v súlade s § 6 zákona SNR č. 369/1990 Zb. o obecnom zriadení v znení neskorších predpisov a podľa zákona č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov, vydáva toto všeobecne záväzné nariadenie ( ďalej len VZN alebo nariadenie).

**Čl.1**

**Úvodné ustanovenie**

Týmto nariadením sa upravuje výška príspevku na čiastočnú úhradu nákladov za pobyt dieťaťa a žiaka v materskej škole, základnej umeleckej škole, v školskom klube detí pri základnej škole, v centre voľného času a za čiastočnú úhradu nákladov za stravovanie v školskej jedálni, ktoré uhrádza zákonný zástupca vo výške nákladov na nákup potravín podľa vekových kategórií stravníkov, v nadväznosti na odporúčané výživové dávky a režijných nákladov.

**Čl.2**

**Príspevok na čiastočnú úhradu v materskej škole**

1. Výška mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole sa určuje v sume 12 €.

1. Oslobodenie od uhrádzania príspevku na čiastočnú úhradu v materskej škole Príspevok v MŠ sa neuhrádza za dieťa:
	1. ktoré má jeden rok pred plnením povinnej školskej dochádzky
	2. ak zákonný zástupca dieťaťa predloží riaditeľovi MŠ doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu. 1\*) c) ktoré je umiestnené v zariadení na základe rozhodnutia súdu.

1. Príspevok na základe rozhodnutia zriaďovateľa sa neuhrádza za dieťa:
	1. ktoré má prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom
	2. ktoré nedochádzalo do MŠ v čase školských prázdnin alebo bola prerušená prevádzka MŠ zapríčinená zriaďovateľom, alebo inými závažnými dôvodmi. V týchto prípadoch uhrádza zákonný zástupca pomernú časť určeného príspevku.

**Čl.3**

# Čl.4 Príspevok na čiastočnú úhradu nákladov na činnosti školského klubu detí

1. Výška mesačného príspevku na čiastočnú úhradu nákladov na činnosti školského klubu detí sa určuje v sume 4,50 €

# Čl.4 Príspevok na čiastočnú úhradu nákladov na činnosti centra voľného času

1.Výška mesačného príspevku na čiastočnú úhradu nákladov na činnosti centra voľného času sa určuje nasledovne:

|  |  |
| --- | --- |
| a) deti od 3 do 15 rokov  | 2 €  |

**Čl.5**

# Príspevok na čiastočnú úhradu nákladov za poskytovanie stravy v školskej jedálni

1. Školská jedáleň a výdajná školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov na jedno hlavné jedlo nasledovne:

|  |  |  |  |  |  |  |
| --- | --- | --- | --- | --- | --- | --- |
| **Materská škola** | Desiata | Obed | Olovrant | **SPOLU** | Dotácia na stravu | **Doplatok zákonného zástupcu** |
| **Od 2 do 5 rokov** | 0,34 € | 0,80€ + 0,06€ réžia | 0,23€ | **1,43€** | 0,00 € | **1,43 €** |
| **Od 5 do 6 rokov** | 0,34€ | 0,80€ + 0,06€ réžia | 0,23€ | **1,43€** | 1,20 € | **0,23€** |

|  |  |  |  |  |
| --- | --- | --- | --- | --- |
| **Základná škola** | Obed | **SPOLU** | Dotácia na stravu | **Doplatok zákonného zástupcu** |
| **Od 6 do 11 rokov** | 1,08€ + 0,12€ réžia | **1,20€** | 1,20 € | **0,00 €** |
| **Od 11 do 15 rokov** | 1,16€ + 0,04€ réžia | **1,20€** | 1,20 € | **0,00€** |

|  |  |  |  |  |
| --- | --- | --- | --- | --- |
| **Základná škola** | Desiata | **SPOLU** | Dotácia na stravu | **Doplatok zákonného zástupcu** |
| **Od 6 do 15 rokov** | 0,46€ + 0,04€ réžia | **0,50€** | 0,00 € | **0,50 €** |

|  |  |  |  |  |
| --- | --- | --- | --- | --- |
| **Zamestnanci** | Obed | **SPOLU** | SF a VR | **Doplatok zamestnanca** |
| **Od 6 do 11 rokov** | 1,26€ | **1,26€** | 0,13 € + 0,24€ | **0,89 €** |

|  |  |  |  |
| --- | --- | --- | --- |
| **Cudzí stravníci** | Obed | **SPOLU** | **Doplatok stravníka** |
|  | 1,26 + 1,04 réžia € | **2,30€** | **2,30 €** |

#  Čl. 6 Platby príspevkov

1. Zákonný zástupca dieťaťa alebo žiaka je povinný uhradiť finančný príspevok :
2. Školská jedáleň pri ZŠ s MŠ na základe vystaveného šeku školskej jedálne a to mesačne vopred najneskôr do 25. Dňa príslušného kalendárneho mesiaca.
3. Termíny a spôsob platby príspevkov na čiastočnú úhradu nákladov v školách, v školských výchovno – vzdelávacích zariadeniach stanovených týmto VZN určí riaditeľ školy a školských zariadení vnútorným predpisom. Tento vnútorný predpis musí byť riadne zverejnený na verejne prístupnom mieste v rámci budovy školy alebo školského zariadenia.

# Čl. 7 Kontrolná činnosť

Finančnú kontrolu na úseku hospodárenia s finančnými prostriedkami podľa tohto VZN vykonáva Obec Štiavnické Bane a ostatné oprávnené orgány.

**Čl. 8**

# Zrušovacie a záverečné ustanovenia

1. Týmto VZN sa ruší VZN č. 6/2011 schválené Uznesením č. 46/2011 zo dňa 14. 9. 2011

 Stanislav Neuschl

 Starosta obce

Zverejnené na úradnej tabuli:

Zvesené z úradnej tabule: